मछिन्द्र र मनाङको बराबरी
सहिद स्मारक लिग ए डिभिजन ०७९–०८० मा डिफेन्डङ च्याम्पियन मछिन्द्र र मनाङ मर्स्याङ्दीले आइतबार गोलरहित बराबरी खेलेका छन् । सातदोबाटोमा भएको खेल रोमाञ्चक र प्रतिस्पर्धात्मक रहे पनि दुवै टिम गोल गर्न असफल रहे ।
काठमाडौँ — सहिद स्मारक लिग ए डिभिजन ०७९–०८० मा डिफेन्डङ च्याम्पियन मछिन्द्र र मनाङ मर्स्याङ्दीले आइतबार गोलरहित बराबरी खेलेका छन् । सातदोबाटोमा भएको खेल रोमाञ्चक र प्रतिस्पर्धात्मक रहे पनि दुवै टिम गोल गर्न असफल रहे ।यो नतिजापछि मछिन्द्रले पहिलो अंक बटुलेको छ । उसको तीन खेलबाट १ अंक भएको छ । मनाङको भने समान खेलबाट ५ अंक भएको छ ।आइतबार नै च्यासलमा भएको खेलमा आर्मी र एनआरटीले ३–३ को बराबरी खेले । आर्मीका लागि नवयुग श्रेष्ठ, सुदील राई र दिनेश हेमजनले गोल गरे । यस्तै एनआरटीका तर्फबाट लाल नुनजामाले २ तथा एन्सर एमबोउमिले १ गोल गरे ।यो खेलपछि आमीको तीन खेलबाट ५ अंक भयो भने एनआरटीको यो पहिलो अंक हो । एनआरटीको तीन खेलबाट १ अंक भएको छ ।